S-638/2008

Mál þetta, sem dómtekið í dag var höfðað með ákæru lögreglustjórans á höfuðborgarsvæðinu, dagsettri 3. júní 2008, gegn K-kvk-þgf S-x-x, kt. 000000-0000, Lautasmára 35, Kópavogi, fyrir ,,eftirtalin auðgunarbrot framin í Kópavogi á árinu 2007, nema annað sé tekið fram:

I.

Fjárdrátt, með því að hafa á tímabilinu 14. ágúst til 24. september, í verslun Rúmfatalagersins, Smáratorgi, dregið sér fé úr sjóðsvél, þar sem ákærða starfaði við afgreiðslu, samtals að fjáræð kr. 141.110, sem hér nánar greinir:

1. Þriðjudaginn 14. ágúst að fjárhæð kr. 13.000.

2. Miðvikudaginn 15. ágúst að fjárhæð kr. 21.000.

3. Föstudaginn 17. ágúst að fjárhæð kr. 6.000.

4. Fimmtudaginn 23. ágúst að fjárhæð kr. 8.000.

5. Mánudaginn 27. ágúst að fjárhæð kr. 2.400.

6. Mánudaginn 3. september að fjárhæð kr. 4.000.

7. þriðjudaginn 4. september að fjárhæð kr. 1.600.

8. Miðvikudaginn 5. september að fjárhæð kr. 3.000.

9. Fimmtudaginn 6. september að fjárhæð kr. 4.000.

10. Mánudaginn 10. september að fjárhæð kr. 5.000.

11. Þriðjudaginn 11. september að fjárhæð kr. 12.000.

12. Fimmtudaginn 13. september að fjárhæð kr. 5.000.

13. Mánudaginn 17. september að fjárhæð kr. 16.000.

14. Þriðjudaginn 18. september að fjárhæð kr. 11.000.

15. Miðvikudaginn 19. september að fjárhæð kr. 12.000.

16. Föstudaginn 21. september að fjárhæð kr. 4.000.

17. Mánudaginn 24. september að fjárhæð kr. 13.000.

(M. 007-2007-73654)

Teljast brot þessi varða við 1. mgr. 247. gr. almennra hegningarlaga nr. 19/1940.

II.

Þjófnað föstudaginn 4. apríl 2008, í verslun Hagkaupa, Smáralind, með því að hafa stolið púðurdós að verðmæti kr. 649.

M. 007-2008-23975

Telst brot þetta varða við 244. gr. almennra hegningarlaga nr. 19/1940.

Þess er krafist að ákærða verði dæmd til refsingar.

Í málinu gera eftirtaldir aðilar kröfu um að ákærða verði dæmd til greiðslu skaðabóta sem hér greinir:

1. Rúmfatalagerinn ehf., kt. 000000-0000, að fjárhæð kr. 141.110, auk vaxta samkvæmt 8. gr. laga um vexti og verðtryggingu nr. 38/2001, frá 15. janúar 2008, en síðan dráttarvaxta samkvæmt 1. mgr. 6. gr., sbr. 9. gr. sömu laga að liðnum mánuði frá birtingu kröfunnar til greiðsludags.

2. Hagkaup hf., kt. 000000-0000, skaðabóta að fjárhæð kr. 469, auk vaxta samkvæmt 8. gr. laga um vexti og verðtryggingu nr. 38/2001, frá 4. apríl 2008, en síðan dráttarvaxta samkvæmt 1. mgr. 6. gr., sbr. 9. gr. sömu laga að liðnum mánuði frá birtingu kröfunnar til greiðsludags.”

Farið var með mál þetta samkvæmt 125. gr. laga nr. 19/1991. Sækjandi féll frá kröfum samkvæmt 2. tölulið ákærunnar. Var málið síðan tekið til dóms án frekari sönnunarfærslu er sækjanda og ákærðu hafði verið gefinn kostur á að tjá sig um lagaatriði og ákvörðun viðurlaga.

Ákærða hefur skýlaust játað brot sitt. Sannað er með játningu ákærðu og öðrum gögnum málsins að ákærða er sek um þá háttsemi sem henni er gefin að sök í ákærulið 1 og er brot hennar þar rétt heimfært til refsiákvæða.

Ákærða hefur samþykkt bótakröfu Rúmfatalagersins ehf.

Ákærða er fædd 1989. Hún hefur ekki áður gerst sek um refsiverðan verknað. Við ákvörðun refsingar ákærðu verður að líta til þess að um ítrekaðan fjárdrátt ákærðu var að ræða sem og einbeittan brotavilja. Hins vegar verður einnig litið til þess að ákærða var einungis 18 ára þegar hún framdi brot sín sem hún hefur játað greiðlega. Með hliðsjón af framangreindu og ákvæðum 77. gr. almennra hegningarlaga nr. 19/1940 þykir rétt að fresta refsingu ákærðu í tvö ár enda haldi hún almennt skilorð 57. gr. almennra hegningarlaga nr. 19/1940, sbr. 4. gr. laga nr. 22/1955.

Ákærða er dæmd til að greiða Rúmfatalagernum ehf. 141.110 krónur með vöxtum samkvæmt 8. gr. laga nr. 38/2001 um vexti og verðtryggingu frá 15. janúar 2008 til 10. maí 2008 en með dráttarvöxtum samkvæmt 1. mgr. 6. gr., sbr. 9. gr. sömu laga frá þeim degi til greiðsludags.

A-kvk-nf E-kvk-nf héraðsdómari kveður upp dóm þennan.

D ó m s o r ð:

Ákvörðun refsingar ákærðu, K-x-x S-x-x, er frestað í 2 ár, enda haldi hún almennt skilorð 57. gr. almennra hegningarlaga nr. 19/1940, sbr. 4. gr. laga nr. 22/1955.

Ákærða greiði Rúmfatalagernum ehf. 141.110 krónur með vöxtum samkvæmt 8. gr. laga nr. 38/2001 um vexti og verðtryggingu frá 15. janúar 2008 til 10. maí 2008 en með dráttarvöxtum samkvæmt 1. mgr. 6. gr., sbr. 9. gr. sömu laga frá þeim degi til greiðsludags.

A-kvk-nf E-kvk-nf

Rétt endurrit staðfestir.

Skrifstofa Héraðsdóms Reykjaness 23. 06. 2008.